《同诸人西寺避暑》
宋代·洪朋

连廊四注塔中起，五月殿阴作商气。竹床午枕耐睡魔，宝铎天风吹佛事。

小冠捧腹绕檀栾，坐隐应迷日下山。骑马归来还执热，蚊雷虺虺满人间。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。